‘সবাই গ্যালারিতে চলে আসুন,’ গাইড অনুরোধ করলে চমক ভাঙে আমাদের। যে যার পছন্দমত সীটে বিনে টিকিটের দর্শক হয়ে বসলাম। সামনে অভিজাত পর্দার গাম্ভীর্য নিয়ে গ্লোবের স্টেজ। গাইড উঠোন পেরিয়ে স্টেজের সামনে পৌঁছে অত্যন্ত স্বাভাবিক সুরে জিজ্ঞাসা করলেন, ‘শুনতে পাচ্ছ?’ আমরা বললাম, ‘পরিষ্কার!’ তিনি বললেন, ‘এই হচ্ছে গ্লোবের ম্যাজিক। তোমাদের বসার জায়গা থেকে স্টেজের দূরত্ব ৬০ ফুট হবে। অথচ আমি একটুও গলা উঁচু না করে কথা বললেও তোমরা পরিষ্কার শুনতে পাচ্ছ। কেন?’